अतीत को भूलकर भविष्य पर ध्यान देना अच्छा माना गया!
हिंदू धर्मावलंबी किसी व्यक्ति की मृत्यु के बजाय उसके जन्म का स्मरण करना ज्यादा पसंद करते हैं। यदि और सटीकता से कहना हो तो अधिकतर हिंदू त्योहार किसी भगवान या देवता के जन्मोत्सव होते हैं, जैसे राम, कृष्ण, हनुमान या गरुड़ का जन्म, या फिरIt was considered good to forget the past and focus on the future!
हिंदू धर्मावलंबी किसी व्यक्ति की मृत्यु के बजाय उसके जन्म का स्मरण करना ज्यादा पसंद करते हैं। यदि और सटीकता से कहना हो तो अधिकतर हिंदू त्योहार किसी भगवान या देवता के जन्मोत्सव होते हैं, जैसे राम, कृष्ण, हनुमान या गरुड़ का जन्म, या फिर किसी दानव की मृत्यु पर हर्ष मनाया जाता है (राम द्वारा रावण का वध, कृष्ण द्वारा नरक का वध, दुर्गा द्वारा महिषा का वध इत्यादि)। यह मान्यता है कि भगवान या देवता के जन्म और दानव की मृत्यु दोनों से सकारात्मकता उत्पन्न होती है।
ईसाई धर्म और इस्लाम में इसके बिलकुल विपरीत होता है। ईसाई यीशु की मृत्यु का शोक गुड फ़्रायडे के दिन मनाते हैं। इसके अलावा अन्य दिनों संतों की शहादत का स्मरण किया जाता है। शिया मुस्लिम मुहम्मद पैग़ंबर के दामाद की शहादत का शोक मुहर्रम के दिन मनाते हैं।
हिंदू विश्वदृष्टि में जन्म को शुभ और मृत्यु को अशुभ माना जाता है। रामायण महाभारत से ज्यादा पूजनीय है क्योंकि उसमें राम का जन्म वर्णित है, जबकि महाभारत में कृष्ण का जन्म वर्णित नहीं है। भागवत पुराण, जिसमें कृष्ण का जन्म वर्णित है, को और महत्व दिया जाता है।
सभी धर्मों में मृतकों को याद किया जाता है। ईसाइयों में यह ‘ऑल सोल्ज़ डे’ के दिन होता है, जबकि हिंदू धर्म में ‘पितृ पक्ष’ में उनके लिए अनुष्ठान किए जाते हैं। ईसाई और इस्लाम धर्मों में मृतक अपना पूरा जीवन जिएं, इसके लिए क़यामत के दिन की प्रतीक्षा में कष्ट भुगत रहे होते हैं। हिंदू धर्म में मृतक पुनर्जन्म के लिए रुके होते हैं। लेकिन दूसरे धर्मों की तुलना में हिंदू परंपराओं में मृत्यु के साथ संबंध अधिकतर टाला जाता है।
इस्लाम और ईसाई परंपराओं में मृत्यु को दिए गए महत्व के कारण क़ब्र, स्मारक बन जाते हैं। लेकिन पारंपरिक रूप से अधिकांश हिंदू समाजों में मृतकों के अवशेष घर में या घर के पास नहीं रखे जाते थे, क्योंकि मृत्यु से जुड़ी हर चीज़ अशुभ मानी जाती थी। उत्तरकालीन हिंदू मठवासी परंपरा में किसी मृत शिक्षक के शव को दफ़नाकर क़ब्र के ऊपर तुलसी का पौधा उगाया जाने लगा। हालांकि इस क़ब्र को पूजा नहीं जाता था, दफ़नाने की जगह को चिह्नित किया जाता था। संभवतः यह प्रथा बौद्धों से प्रभावित थी, जो अपने महान गुरुओं के दाहसंस्कार के बाद दांत, बाल और हड्डियों जैसे उनके अवशेष बचाकर रखते थे।
जब मुसलमान राजा अपने लिए क़ब्र बनवाने लगे, तब कई हिंदू राजा भी दाहसंस्कार की जगह को मंडप या ‘छत्री’ बनाकर चिह्नित करने के निर्देश अपनी मृत्यु से पहले से ही देने लगे। राजस्थान में पाई जाने वाली यह प्रथा आधुनिक काल में भी अनेक हिंदू नेताओं की समाधियों के माध्यम से चलते आई है।
शिया इस्लाम में इमाम हुसैन की कुर्बानी के 1400 साल बाद भी उनका शोक मनाया जाता है। यीशु को सूली पर चढ़ाए जाने के 2,000 साल बाद भी कई ईसाई समुदाय इस घटना को अभिनीत करते हैं। इसके विपरीत, शिव को ‘स्मरांतक’ और ‘यमांतक’ अर्थात स्मृति और मृत्यु के विनाशक कहा जाता है। यह इसलिए कि विनाश हमें इतिहास से मुक्त कर शाश्वत आत्मा की खोज करने में सक्षम बनाता है।
हिंदू धर्म में मृत्यु की स्मृति विकास, बुद्धि और मुक्ति में बाधा डालती है। मन मृत्यु के भय में उलझ जाता है और इन उलझनों को केवल योग से सुलझाया जा सकता है। यह मान्यता है कि मृत्यु और मृत्यु के इस भय में हम जकड़ जाते हैं। इसलिए हिंदू धर्म में सलाह दी जाती है कि अंतिम संस्कार से लौटते समय श्मशान घाट की ओर मुड़कर न देखें। अतीत को भूल जाना आवश्यक है। इसलिए, दूसरे धर्मों की तुलना में हिंदू धर्म में ऐतिहासिक वृत्तांतों की जगह पौराणिक वृत्तांतों को अधिक महत्व दिया जाता है।
हिंदू परंपरा में अतीत को भूलकर भविष्य पर ध्यान देना बेहतर माना जाता है। यहां सूर्योदय की पूर्व दिशा शुभ है। स्थिर और स्थायी ध्रुवतारे की उत्तर दिशा शुभ है। सूर्यास्त की पश्चिम दिशा और मृत्यु से जुड़ी दक्षिण दिशा अशुभ है। पाश्चात्य देश इस प्रवृत्ति की अक्सर यह कहकर आलोचना करते हैं कि हिंदू धर्मीय मृत्यु को नकार रहे हैं। लेकिन हिंदुओं के लिए अतीत मृत्यु से जुड़ा है और मृत्यु हमारी मुक्ति में बाधा डालती है।